PRIN:ลุ้นกำไร 2Q59 ฟื้นตัวสดใสมากซื้อเป้าหมาย1.62 บาท ชูอัพไซด์13%
PRIN คาดว่ากำไรสุทธิไตรมาส 2/59 จะฟื้นตัวสดใสมากแนะนำ ซื้อ ราคาพื้นฐานให้ไว้ที่ 1.62 บาท ด้วย P/BV ปี 59 ที่ 0.5 เท่า ราคาปิดมีส่วนเพิ่ม 13%
12 ก.ค. 2559

บล.ดีบีเอส วิคเคอร์ส (ประเทศไทย) ระบุในบทวิเคราะห์วันนี้ (12 ก.ค.) ว่า บริษัท ปริญสิริ จำกัด (มหาชน) หรือ PRIN คาดว่ากำไรสุทธิไตรมาส 2/59 จะฟื้นตัวสดใสมากเป็น 68 ล้านบาท เทียบ เทียบช่วงเดียวกันของปีก่อนที่เป็นขาดทุนสุทธิ 39 ล้านบาท และเพิ่มขึ้นจากไตรมาสก่อนหน้า ถึง 57% เห็นว่าหากบริษัททำได้ตามคาด จะเป็นแรงกระตุ้นราคาหุ้นได้เป็นอย่างดี
แรงผลักดันมาจากรายได้หลักรวมเป็น 886 ล้านบาท โตก้าวกระโดด 58% เทียบช่วงเดียวกันของปีก่อนและ 40% เทียบไตรมาสก่อนหน้า เพราะโอนได้มากนอกจากนี้ยอดขายและรายได้-ขายรอบครึ่งแรกปีนี้เป็นสัดส่วน 56% และ 50% จากเป้าบริษัท คาดว่าจะบรรลุได้ไม่ยาก
แนะนำ ซื้อ ราคาพื้นฐานให้ไว้ที่ 1.62 บาท ด้วย P/BV ปี 59 ที่ 0.5 เท่า ราคาปิดมีส่วนเพิ่ม 13% อีกทั้งคาดการณ์อัตราผลตอบแทนปันผลอยู่ในเกณฑ์ดีปี 59/60 เป็น 4.2%/5.1% ตามลำดับ ข้อด้อยคือ Rejection Rate สูง
 